**313/2019. (VI.18.) Kgy. sz. határozat**

Szombathely Megyei Jogú Város Közgyűlése a 2019. évi költségvetésben meghatározott „Városfejlesztési alap - Képviselői keret” felhasználására vonatkozó javaslatokat megtárgyalta, az alábbiak szerint jóváhagyja:

* Molnár Miklós alpolgármester úr javaslatára 1.000.000,- Ft-ot biztosít a Kárpáti Kelemen utcában forgalomcsillapító eszköz tervezésére;
* Dr. Puskás Tivadar polgármester úr javaslatára 4.000.000,- Ft-ot biztosít a Schönvisner-könyv kiadásának költségeire;
* Kántás Zoltán képviselő úr javaslatára 500.000,- Ft-ot biztosít a Schönvisner-könyv kiadásának költségeire;
* Lendvai Ferenc tanácsnok úr javaslatára 500.000,- Ft-ot biztosít a Schönvisner-könyv kiadásának költségeire;
* Dr. Horváth Attila képviselő úr javaslatára – a 162/2019. (IV.30.) Kgy. sz. határozatban a Szombathelyi Parkfenntartási Kft.-nek nyújtott 1.000.000,- Ft visszavonásával egyidejűleg – 2.000.000,- Ft-ot biztosít a Kodály Zoltán utca 19-27. valamint a Nagy László utca 19-23. járda szakaszának a felújítására;
* Illés Károly alpolgármester úr javaslatára 300.000,- Ft-ot biztosít a Schönvisner-könyv kiadásának költségeire;
* Tóth Kálmán képviselő úr javaslatára 300.000,- Ft-ot biztosít a Schönvisner-könyv kiadásának költségeire;
* Tóth Kálmán képviselő úr javaslatára 500.000,- Ft-ot biztosít a Gyöngyöshermán-Szentkirály Polgári Kör részére a szentkirályi búcsú megrendezéséhez;
* Tóth Kálmán képviselő úr javaslatára 1.000.000,- Ft-ot biztosít a SZOVA Nonprofit Zrt.-n keresztül az Acsádi Ignác utcának a Rumi út felőli jobb oldalán járda létesítésére;
* Ágh Ernő képviselő úr javaslatára 100.000,- Ft-ot biztosít a Petőfi-Telepért Egyesület részére a Halastó utcai közösségi ház karbantartására;
* Dr. László Győző képviselő úr javaslatára 200.000,- Ft-ot biztosít a Schönvisner-könyv kiadásának költségeire;
* Dr. László Győző képviselő úr javaslatára 810.000,- Ft-ot biztosít a Szombathelyi Szűrcsapó Óvoda két csoportjának szekrénycseréjére;
* Dr. László Győző képviselő úr javaslatára fennmaradó képviselői keretének teljes összegét biztosítja az 5. számú választókerületben található játszóterek karbantartására szükség szerint felmerülő elosztásban és mértékben;
* Kopcsándi József képviselő úr javaslatára 1.600.000,- Ft-ot biztosít Rohonci út 26-36. társasház szennyvízcsatorna strang rekonstrukciójára;
* Kopcsándi József képviselő úr javaslatára 400.000,- Ft-ot biztosít a Derkovits Városrészért Egyesület számára a rászoruló családok segítésére, utalványok vásárlására, karácsonyi ajándékozásra;
* Molnár Miklós alpolgármester úr javaslatára 200.000,- Ft-ot biztosít a Schönvisner-könyv kiadásának költségeire;
* Dr. Nemény András képviselő úr javaslatára 200.000,- Ft-ot biztosít a Schönvisner-könyv kiadásának költségeire;
* Szuhai Viktor képviselő úr javaslatára 500.000,- Ft-ot biztosít felelős állattartás segítését célzó programra;
* Tóth Kálmán képviselő úr javaslatára 500.000,- Ft-ot biztosít a Gyöngyöshermán-Szentkirály Szabadidő- és Sportegyesület (9700 Szombathely, Bogáti u. 74.) részére az egyesület működésének költségeire;
* Koczka Tibor alpolgármester úr javaslatára 200.000,- Ft-ot biztosít a Westside TSE (9700 Szombathely, Bocskai krt. 8.) részére próbaterem kialakítására vonatkozó műszaki fejlesztés költségeire;
* Sátory Károly képviselő úr javaslatára 1.000.000,- Ft-ot a Gayer park sportlétesítményeinek és utcabútorainak fejlesztésére;
* Sátory Károly képviselő úr javaslatára 950.000,- Ft-ot biztosít a Felsőőr utca – Babits Mihály utca közötti játszótér tervezésére;

**Felelős:** Dr. Puskás Tivadar polgármester

 Illés Károly alpolgármester

 Lendvai Ferenc, a Gazdasági és Városstratégiai Bizottság elnöke

 Dr. Károlyi Ákos jegyző

 (a végrehajtásért:

Lakézi Gábor Városüzemeltetési Osztály vezetője,

 Stéger Gábor Közgazdasági és Adó Osztály vezetője)

**Határidő:** azonnal